  Виталий Пронин Гажано редакция!Мон уг куриськы гожъямме газетады поттыны, нош малпанъёсме вератэк уг чидаськы.Уно лыдӟисьёслэн сямен ик, мынам но сюлэмы бугырске, «Пытсан - усьтон ӧвӧл», «Выжыдэ ыштон» но та выллем статьяосты лыдӟыса. Огласянь, учке ай, кӧня синмаськымон вамышъёс лэсьтӥськом: быдэс дуннеын калыкмылэсь данзэ ӝутӥзы Брангуртысь песянайёс, гуртъёсамы кылдо но азинско жингырес анасамбльёс, фин-угор но мукет кунъёсын ужало но уло сэзь но визьмо егитъёс, Олимп пала чагыр сюресъёс лёго удмурт спортсменъёс, кылдо нырысь удмурт кинофильмъёс но уно мукет.Мукет ласянь ке чаклано, кулэсмо но ӟучомо удмурт гуртъёсмы, соин валче ӝыны гинэ на лыдъясько удмурт школаос но классъёс (90-тӥ аръёсын ӵошатыса), чиньыен лыдъямон удмурт кивалтӥсьёс... Лыдъяны луонтэм будо чиновникъёс, офисъёс, магазинъёс, кытчы ке ышизы-быризы фабрикаос, кулэсмо заводъёс... Со, пе, ваньмыз глобализация, капитализация, интенсификация, приватизация, оптимизация... Огкылын кыӵе дунъет сётоно вакытмылы? Тодэм потэ вылэм пӧртэм малпанъёсыз. Нош мон тазьы валэктон сётысал (анае озьы шуысал, дыр): «Вылыз ялтрак, пушкыз калтрак». Кин тодэ? Соин валче таӵе кылбур вордӥськиз:Минутэн но кыкен, толэзен но аренОртчылэ даурмы, воштӥське вакытмы.Чырыкен-пырыкен лёгылэм пытьыос ышыло,Данъямон вашкала сямъёсмы вуныло.Чупресгес егитъёс ни лыкто сӥ-данэн,Паймыто калыкмес ӵыж но выль емышен.Азьланяз тодоно-адӟоно но вылэм,Ма луоз даурлэн ӝыныяз удмуртэн?Анай но атай мама но папа табере,Ӵужатай, песянай бабуль но дедуль луэмын.Кенак но кырси, ӵужапай, ӵужодӥгТуала пиналлэн ышемын.Нош кылдоз на меда калыкынСэдык кудомы, Дыдык кен но Ӝакы?Та вакыт туж кельше мамаен папалыМарат но Руслан, Карина, Ралия...Таӵе ӟуронэн вазиськи пиелэн нылызлы,Нош со пумитам: «Э, бабуль, тон юнме сюлэмдэ чигиськод!Адӟиськод-а, Брангуртысь эшъёстэ?Уд, уд быдты удмурт калыктэ!»Сюрессэс соослэсь азинто егитъёс,Уката чебересь, жингресгес гырлыос!Удалоз на шаер кидысмы,Удалтоз на кизем емышмы!Гажаса Р. Колесникова Темалы тупась материалъёс: Пытсан - усьтон ӧвӧл Удмурт кылэз быдтон – выжыдэ ыштон Кызьы яратытоно удмуртлыкез Теги: Брангуртысьпесянайёс  